P r e d k l a d a c i a   s p r á v a

	Na pozvanie prezidenta Švajčiarskej konfederácie Pascala Couchepina dňa 19. februára 2008 uskutoční predseda vlády Slovenskej republiky Robert Fico oficiálnu návštevu Švajčiarska. 

	Počas návštevy v Berne bude predseda vlády Robert Fico prijatý u spolkového prezidenta Švajčiarskej konfederácie Pascala Couchepina, stretne sa s prezidentom spolkového parlamentu André Bugnonom a s vybranými predstaviteľmi švajčiarskeho hospodárskeho života. Obsahom oficiálnych rokovaní bude predovšetkým zhodnotenie dosiahnutej úrovne bilaterálnych slovensko–švajčiarskych vzťahov a možností ich ďalšieho rozvoja, výmena skúseností SR z doterajšieho pôsobenia na pôde Európskej únie a aktuálne otázky medzinárodnopolitického diania.
 
Vzhľadom na povahu materiálu podľa čl. 3.1.5 Smernice na prípravu a predkladanie materiálov na rokovanie vlády SR text nebol zaslaný na medzirezortné pripomienkové konanie.